**ΑΣΚΗΣΗ**

**Ημερομηνία Παράδοσης:** τέλος εξεταστικής περιόδου

Η άσκηση είναι **ατομική, υποχρεωτική και απαλλακτική** για την εξέταση του μαθήματος (αφορά και φοιτητές παλαιότερων ετών). Από την εκπόνηση της άσκησης εξαιρούνται οι φοιτητές που θα εξεταστούν προφορικά.

Η αναφορά που θα συντάξετε θα παραδοθεί σε ηλεκτρονική μορφή. **Προσοχή,** στην αναφορά που θα παραδώσετε να αναγράφεται το όνομά σας, το επίθετό σας, το ΑΜ σας και το έτος σπουδών σας.

Κάθε απάντηση θα είναι **αιτιολογημένη**. Η αιτιολόγηση μπορεί να γίνει είτε περιγράφοντας τη μεθοδολογία που ακολουθήσατε για την ολοκλήρωση κάθε βήματος είτε υπό τη μορφή παραδειγμάτων. Σε περίπτωση αντιγραφής μηδενίζονται και οι δύο ασκήσεις.

Ασκήσεις που θα παραδοθούν εκπρόθεσμα δεν γίνονται δεκτές!

**ΕΚΦΩΝΗΣΗ**

Έστω μια συλλογή κειμένων C που περιέχει 4 κείμενα:

C {d1, d2, d3, d4}

Όπου για κάθε κείμενο d ισχύουν τα ακόλουθα:

d1 {wa, wb, wc, wd, we}

d2 {wa, wf, wc, wj, wm}

d3 {we, wk, wn, wd, wp, wt}

d4 {wb, wf, wu, wc, wm, wd,, wt }

όπου οι όροι wb, wc είναι stopwords, οι όροι wa και wd είναι ρήματα και όλοι οι υπόλοιποι είναι ουσαστικά.

Επιπλέον, έστω ότι:

D1 {*f*wa=38, *f*wb=12, *f*wc=20, *f*wd=35, *f*we=55}

D2 {*f*wa =20, *f*wf=29, *f*wc=11, *f*wj=38, *f*wm=22}

D3 {*f*we =30, *f*wk=42, *f*wn=58, *f*wd=27, *f*wp=13, *f*wt=10}

D4 {*f*wb =55, *f*wf=38, *f*wu=22, *f*wc=36, *f*wm=44, *f*wd=28, *f*wt=12},

όπου *f* = *frequency*

Για τα παραπάνω δεδομένα θέλουμε να δημιουργήσουμε ένα ευρετήριο όρων προκειμένου να μπορούμε να ανακτήσουμε πληροφορία από τα δεδομένα της συλλογής.

1. Παρουσιάστε το ευρετήριο όπου θα αναγράφονται οι όροι που θα περιέχονται σε αυτό, οι δείκτες προς τα κείμενα που τους περιέχουν και για κάθε κείμενο ο βαθμός ευρετηρίασής τους (w score). Σημ.: στο ευρετήριο να συμπεριληφθούν οι όροι με βαθμό ευρετηρίασης μεγαλύτερο του 0.25 (δηλ. w score >0.25)
2. Ποιος είναι ο πιο σημαντικός όρος ευρετηρίασης από το d2; Ποιος είναι ο πιο σημαντικός όρος για το d2; Ποιος είναι ο πιο σημαντικός όρος για τη συλλογή C; Να αιτιολογήσετε τις απαντήσεις σας και να δώσετε τις αριθμητικές τιμές που δείχνουν τους παραπάνω βαθμούς σπουδαιότητας.
3. Έστω το ερώτημα *q* που περιέχει τους όρους *q* = wa, wz. Ποια κείμενα θα επιστρέφονταν ως απάντηση για το ερώτημα και με ποια σειρά; Αιτιολογήστε την απάντησή σας.

Καλή επιτυχία!